వర్చువల్ విధానంలో ఏపి పోలీసు డ్యూటీ మీట్ ను తిరుపతిలో ప్రారంభించారు సీఎం జగన్. ఈ సందర్భంగా ఆయన మాట్లాడుతూ... డ్యూటీ మీట్ మారుతున్న టెక్నాలజీని అందిపుచ్చుకోవడానికి ఒక వేదికగా ఉపయోగపడుతోందని పేర్కొన్నారు. సైబర్ టెక్నాలజీ, మహిళల రక్షణ మీద దృష్టి సారించబోతున్నారని...పోలీసు శాఖ మరింత మెరుగైన పనితీరు కనబరిచేందుకు 'ఇగ్నైట్' దోహదపడాలని తెలిపారు. పోలీస్ స్టేషనుకు వచ్చిన ప్రజల మొహాలలో చిరు నవ్వులు చూడగలుగుతున్నామా అన్నదానికి ఇగ్నైట్ మార్గం చూపాలన్నారు. ఏపీలో దురదృష్టకరంగా రాజకీయాలు మారాయని...18 నెలల కాలంలో ఏ వ్యత్యాసం లేకుండా పాలన సాగిస్తుంటే ప్రతిపక్షానికి కంటకమైందని ఫైర్‌ అయ్యారు. ఓర్వలేక కుయుక్తులు, కుట్రలు చేస్తున్నారని....సైబర్ నేరాలు, వైట్ కాలర్ నేరాలు చూస్తుంటే కలియుగంలో క్లైమాక్స్ వస్తున్నట్లు అనిపిస్తోందన్నారు. దేవుడంటే భయం లేకుండా పోతోందని.... దేవున్ని కూడా రాజకీయాలలోకి తీసుకొస్తున్నారని మండిపడ్డారు‌. ఎక్కడో మారు మూల ప్రాంతాలలో గుళ్ళలో విగ్రహాలను ఎంచుకుని ధ్వంసం చేస్తుంటే, అక్కడ ప్రతిపక్షాలు ఆగడాలు చేస్తున్నారని... అలాంటి కేసులను కూడా సమర్థవంతంగా తేల్చగలగాలని సూచించారు.
దేవుడి విగ్రహాలు కూల్చితే ఎవరికి లాభం..ఎవరిని టార్గెట్ చేసి దుర్మార్గులకు పాల్పడుతున్నారో ప్రజలు ఆలోచన చేయాలని కోరారు. ప్రభుత్వం ఏదైనా మంచి కార్యక్రమం జరిపితే.. పబ్లిసిటీ వస్తుందని... దాన్ని డైవర్ట్ చేయడానికి ఇలాంటి ఘటనలు చేస్తున్నారని ఫైర్‌ అయ్యారు. 2019 లో నాడు-నేడుకు ప్రాధాన్యత వస్తుందని తెలిసి దుర్గ గుడి ధ్వంసం అని దుష్ప్రచారం చేసారని....2020 జనవరిలో రైతులకు ధరల స్థిరీకరణ చేస్తే ఆంజనేయ స్వామి గుడి ధ్వంసం అని దుష్ప్రచారం చేసారని గుర్తు చేశారు. దిశ పోలీస్ స్టేషన్ పబ్లిసిటీని అడ్డుకోవడం కోసం రధం కాలిపోయిందని ప్రచారం చేశారన్నారు. మహిళల సంపూర్ణ వికాసం కార్యక్రమం చేస్తే అంతర్వేది రధం కాలిందని ప్రచారం చేసారని మండిపడ్డారు. రైతు జలసిరి కార్యక్రమం మొదలు పెడితే నెల్లూరులో ఓ ఆలయంలో విగ్రహం ధ్వంసం చేశారని... బిసిలకు చారిత్రాత్మక చర్యలు చేపడితే వీరభద్ర స్వామి ఆలయం ధ్వంసం అన్నారని మండిపడ్డారు. ఇంటి పట్టాలు ఇస్తావుంటే తిరుమల ఆలయంలో పూర్ణకుంభం లైటింగ్ లో శిలువ అని ప్రచారం చేసారని.. విజయనగరంలో ఇంటి పట్టాలు ఇస్తున్నామని తెలిసి రాముల వారి ఆలయంలో దాడి చేశారని ఫైర్‌ అయ్యారు జగన్‌. ఎండోమెంట్ పరిధిలోకి కూడా రాని ఆలయాలు తెలుగుదేశం నేతల పర్యవేక్షణలో ఉన్నవాటిలో ఈ ఘటనలు చేస్తున్నారని.. పొలిటికల్ గొరిల్లా వార్ జరుగుతోందని తెలిపారు.
varchuval vidhaanamlo epi polisu dutey meat nu tirupatilo praarambhinchaaru cm jagan. ee sandarbhamgaa aayana maatlaadutuu... dutey meat maarutunna technologyni andipuchukovadaaniki oka vedikagaa upayogapadutondani perkonnaru. saibar technology, mahilala rakshana meeda drushti saarinchabotunnaarani...polisu saakha marinta merugaina paniteeru kanabarichenduku 'ignite' dohadapadaalani telipaaru. polies stationuku vachina prajala mohalalo chiru navvulu chudagalugutunnama annadaaniki ignite maargam chuupaalannaaru. epeelo duradrushtakaramgaa rajakeeyaalu marayani...18 nelala kaalamlo e vyatyaasam lekunda paalana saagistunte pratipakshaaniki kantakamaindani faire ayyaru. orvaleka kuyuktulu, kutralu chestunnarani....saibar neraalu, white kalar neraalu chustunte kaliyugamlo climax vastunnatlu anipistondannaru. devudante bhayam lekunda potondani.... devunni kuudaa raajakeeyaalaloki teesukostunnaarani mandipaddarisam. ekkado maaru muula praantaalalo gullalo vigrahaalanu enchukuni dhwamsam chestunte, akkada pratipakshaalu aagadaalu chestunnarani... alanti kesulanu kuudaa samarthavantamgaa telchagalagaalani suuchimchaaru.
devudi vigrahaalu koolchithe evariki laabham..evarini target chesi durmaargulaku paalpadutunnaaro prajalu aalochana cheyalani koraru. prabhutvam edaina manchi kaaryakramam jaripithe.. publicity vastundani... daanni divert cheyadaaniki ilanti ghatanalu chestunnarani faire ayyaru. 2019 loo naadu-neduku praadhaanyata vastundani telisi durga gudi dhwamsam ani dushprachaaram chesarani....2020 janavarilo raitulaku dharala sthireekarana cheste aanjaneya swami gudi dhwamsam ani dushprachaaram chesarani gurtu chesaru. disha polies station publicityni addukovadam kosam radham kaalipoyindani prachaaram chesaarannaaru. mahilala sampuurna vikasam kaaryakramam cheste antarvedi radham kaalindani prachaaram chesarani mandipaddaaru. raitu jalasiri kaaryakramam modalu pedithe nellurulo oo aalayamlo vigraham dhwamsam chesarani... bisilaku chaaritraatmaka charyalu chepadithe veerabhadra swami aalayam dhwamsam annarani mandipaddaaru. inti pattaalu istavunte tirumala aalayamlo poornakumbham liting loo siluva ani prachaaram chesarani.. vijayanagaramlo inti pattaalu istunnamani telisi ramula vaari aalayamlo daadi chesarani faire ayyaru jagan. endoment paridhiloki kuudaa raani aalayaalu telugudesam nethala paryavekshanhalo unnavaatilo ee ghatanalu chestunnarani.. political gorilla war jarugutondani telipaaru.